ΠΑΡΑΡΤΗΜΑ I

Περιεχόμενο των κοινοποιήσεων που αναφέρονται στο άρθρο 32

1. Γενικές πληροφορίες 1.1. Τίτλος – συμπληρώστε την επιστημονική ονομασία του συγκεκριμένου επιβλαβούς οργανισμού, όπως αναφέρεται στο άρθρο 11 πρώτο εδάφιο στοιχεία α) και β), στο άρθρο 29 παράγραφος 1, στο άρθρο 30 παράγραφος 1 και στο άρθρο 33 παράγραφος 1 του κανονισμού (ΕΕ) 2016/2031, καθώς και τη θέση του και το κατά πόσον πρόκειται για την πρώτη εμφάνισή του. Η επιστημονική ονομασία πρέπει να είναι μία από τις ακόλουθες: 1) η επιστημονική ονομασία του επιβλαβούς οργανισμού, συμπεριλαμβανομένης, κατά περίπτωση, της παθογόνου ποικιλίας· ή 2) εάν δεν εφαρμόζεται το σημείο 1, η επιστημονική ονομασία που έχει εγκριθεί από διεθνή οργανισμό, συμπεριλαμβανομένης της παθογόνου ποικιλίας, καθώς και το όνομα του εν λόγω διεθνούς οργανισμού· ή 3) εάν δεν εφαρμόζεται ούτε το σημείο 1 ούτε το σημείο 2, η επιστημονική ονομασία με βάση την πιο αξιόπιστη πηγή πληροφοριών, με αναφορά της συγκεκριμένης πηγής. Μπορείτε να προσθέσετε επεξηγηματικές σημειώσεις. 1.2. Σύνοψη των πληροφοριών που αναφέρονται στα σημεία 3 έως 7. 1.3. Συμπληρώστε ένα από τα ακόλουθα: 1) μερική κοινοποίηση σύμφωνα με το άρθρο 32 παράγραφοι 1 και 2· 2) κοινοποίηση σύμφωνα με το άρθρο 32 παράγραφος 3· 3) επικαιροποίηση κοινοποίησης σύμφωνα με το άρθρο 32 παράγραφος 4· 4) καταληκτική σημείωση σχετικά με τον τερματισμό των μέτρων και την αιτιολόγηση του τερματισμού.

2. Ενιαία αρχή και υπεύθυνοι 2.1. Ονομασία της ενιαίας αρχής που υποβάλλει την κοινοποίηση – συμπληρώστε τη φράση «Κοινοποίηση από», ακολουθούμενη από την ονομασία της ενιαίας αρχής και του κράτους μέλους της. 2.2. Επίσημος αρμόδιος επικοινωνίας στην ενιαία αρχή – συμπληρώστε το ονοματεπώνυμο, τον αριθμό τηλεφώνου και τη διεύθυνση ηλεκτρονικού ταχυδρομείου του προσώπου που έχει οριστεί υπεύθυνος επικοινωνίας για την κοινοποίηση από την ενιαία αρχή. Όταν αναφέρονται περισσότερα του ενός πρόσωπα, εξηγήστε τους λόγους.

3. Θέση παρουσίας του επιβλαβούς οργανισμού 3.1. Υποδείξτε, με όσο το δυνατόν μεγαλύτερη ακρίβεια, τη θέση παρουσίας του επιβλαβούς οργανισμού, αναφέροντας τουλάχιστον μια διοικητική περιφέρεια (π.χ. δήμος, πόλη, επαρχία). 3.2. Επισυνάψτε έναν ή περισσότερους χάρτες της τοποθεσίας.

4. Λόγοι κοινοποίησης, καθεστώς της περιοχής ως προς τον επιβλαβή οργανισμό και εμπλεκόμενο κράτος μέλος 4.1. Συμπληρώστε ένα από τα ακόλουθα: 1) πρώτη επιβεβαιωμένη ή εικαζόμενη παρουσία του επιβλαβούς οργανισμού στο έδαφος του οικείου κράτους μέλους· 2) επιβεβαιωμένη ή εικαζόμενη παρουσία του επιβλαβούς οργανισμού σε τμήμα του εδάφους του οικείου κράτους μέλους, στο οποίο η παρουσία του ήταν προηγουμένως άγνωστη. (Όπου χρειάζεται, να αναφερθεί ότι ο επιβλαβής οργανισμός εμφανίστηκε σε τμήμα του εδάφους στο οποίο είχε εμφανιστεί παλαιότερα αλλά από το οποίο είχε εκριζωθεί). 4.2. Καθεστώς, ως προς τον επιβλαβή οργανισμό, της περιοχής ( 1 ) στην οποία βρέθηκε ο επιβλαβής οργανισμός, μετά την επίσημη επιβεβαίωση – συμπληρώστε με επεξηγηματική σημείωση ένα ή περισσότερα από τα ακόλουθα: 1) απαντά σε όλα τα τμήματα της περιοχής· 2) απαντά μόνο σε συγκεκριμένα τμήματα της περιοχής· 3) απαντά σε συγκεκριμένα τμήματα της περιοχής, όπου δεν καλλιεργούνται φυτά-ξενιστές· 4) απαντά: υπό εκρίζωση· 5) απαντά: υπό περιορισμό· 6) απαντά: με χαμηλό επιπολασμό· 7) απουσιάζει: ο επιβλαβής οργανισμός είχε εντοπιστεί αλλά εκριζώθηκε· 8) απουσιάζει: ο επιβλαβής οργανισμός είχε εντοπιστεί αλλά δεν απαντά πλέον, για λόγους άλλους από την εκρίζωση· 9) παροδικός (η παρουσία του επιβλαβούς οργανισμού δεν αναμένεται να οδηγήσει στην εγκατάστασή του): δεν απαιτείται ενέργεια· 10) παροδικός: απαιτείται ενέργεια, υπό επιτήρηση· 11) παροδικός: απαιτείται ενέργεια, υπό εκρίζωση· 12) άλλο. 4.3. Καθεστώς του οικείου κράτους μέλους ως προς τον επιβλαβή οργανισμό πριν από την επίσημη επιβεβαίωση της παρουσίας ή εικαζόμενης παρουσίας του επιβλαβούς οργανισμού – συμπληρώστε, με επεξηγηματική σημείωση, ένα ή περισσότερα από τα παρακάτω: 1) απαντά σε όλα τα τμήματα του κράτους μέλους· 2) απαντά μόνο σε μερικά τμήματα του κράτους μέλους· 3) απαντά σε συγκεκριμένα τμήματα του κράτους μέλους, όπου δεν καλλιεργούνται φυτά-ξενιστές· 4) απαντά: εποχιακά· 5) απαντά: υπό εκρίζωση· 6) απαντά: υπό περιορισμό (όπου είναι αδύνατη η εκρίζωση)· 7) απαντά: με χαμηλό επιπολασμό· 8) απουσιάζει: δεν υπάρχουν αρχεία για τον επιβλαβή οργανισμό· 9) απουσιάζει: ο επιβλαβής οργανισμός έχει εκριζωθεί· 10) απουσιάζει: ο επιβλαβής οργανισμός δεν απαντά πλέον, για λόγους άλλους από την εκρίζωση· 11) απουσιάζει: τα αρχεία για τον επιβλαβή οργανισμό δεν είναι έγκυρα· 12) απουσιάζει: τα αρχεία για τον επιβλαβή οργανισμό δεν είναι αξιόπιστα· 13) απουσιάζει: εντοπίστηκε μόνο σε παρακρατήσεις· 14) παροδικός: δεν απαιτείται ενέργεια· 15) παροδικός: απαιτείται ενέργεια, υπό επιτήρηση· 16) παροδικός: απαιτείται ενέργεια, υπό εκρίζωση· 17) άλλο. 4.4. Καθεστώς του οικείου κράτους μέλους ως προς τον επιβλαβή οργανισμό μετά την επίσημη επιβεβαίωση της παρουσίας του επιβλαβούς οργανισμού – συμπληρώστε, με επεξηγηματική σημείωση, ένα ή περισσότερα από τα παρακάτω: 1) απαντά σε όλα τα τμήματα του κράτους μέλους· 2) απαντά μόνο σε μερικά τμήματα του κράτους μέλους· 3) απαντά σε συγκεκριμένα τμήματα του κράτους μέλους, όπου δεν καλλιεργούνται φυτά-ξενιστές· 4) απαντά: εποχιακά· 5) απαντά: υπό εκρίζωση· 6) απαντά: υπό περιορισμό (όπου είναι αδύνατη η εκρίζωση)· 7) απαντά: με χαμηλό επιπολασμό· 8) απουσιάζει: ο επιβλαβής οργανισμός έχει εκριζωθεί· 9) απουσιάζει: ο επιβλαβής οργανισμός δεν απαντά πλέον, για λόγους άλλους από την εκρίζωση· 10) απουσιάζει: τα αρχεία για τον επιβλαβή οργανισμό δεν είναι έγκυρα· 11) απουσιάζει: τα αρχεία για τον επιβλαβή οργανισμό δεν είναι αξιόπιστα· 12) απουσιάζει: εντοπίστηκε μόνο σε παρακρατήσεις· 13) παροδικός: δεν απαιτείται ενέργεια· 14) παροδικός: απαιτείται ενέργεια, υπό επιτήρηση· 15) παροδικός: απαιτείται ενέργεια, υπό εκρίζωση· 16) άλλο.

5. Ανεύρεση, δειγματοληψία, εξέταση και επιβεβαίωση του επιβλαβούς οργανισμού 5.1. Με ποιον τρόπο διαπιστώθηκε η παρουσία του επιβλαβούς οργανισμού ή από πού προκύπτουν οι υπόνοιες παρουσίας – συμπληρώστε ένα από τα ακόλουθα: 1) επίσημη έρευνα επισκόπησης σχετικά με τον επιβλαβή οργανισμό· 2) έρευνα επισκόπησης σχετικά με υφιστάμενη ή εκριζωμένη εστία επιβλαβούς οργανισμού· 3) φυτοϋγειονομικές επιθεωρήσεις οποιουδήποτε τύπου· 4) επιθεώρηση ιχνηλάτησης προέλευσης και προορισμού ειδικά για την παρουσία του επιβλαβούς οργανισμού· 5) επίσημη επιθεώρηση για σκοπούς άλλους εκτός της φυτοϋγείας· 6) πληροφορίες που υποβλήθηκαν από επαγγελματίες, εργαστήρια ή άλλους· 7) επιστημονικές πληροφορίες· 8) άλλο. Μπορείτε να διατυπώσετε περαιτέρω σχόλια με τη μορφή ελεύθερου κειμένου ή συνημμένων εγγράφων. Εάν επιλέξετε το 8, προσδιορίστε. Για τις επιθεωρήσεις, δηλώστε την ή τις ημερομηνίες, δώστε μια περιγραφή της μεθόδου (με λεπτομέρειες σχετικά με τους οπτικούς ή άλλους ελέγχους), περιγράψτε εν συντομία τον τόπο και τα ευρήματα της επιθεώρησης και δώστε εικόνες. Εάν επιλέξετε το 3 ή το 4, δηλώστε την ημερομηνία της ή των επιθεωρήσεων και περιγράψτε τη μέθοδο επιθεώρησης (με λεπτομέρειες σχετικά με τους οπτικούς ή άλλους ελέγχους). Μπορείτε να περιγράψετε συνοπτικά τον τόπο και τα ευρήματα της επιθεώρησης και να δώσετε εικόνες. 5.2. Ημερομηνία ανεύρεσης – συμπληρώστε την ημερομηνία κατά την οποία ο αρμόδιος επίσημος φορέας διαπίστωσε ή άρχισε να υποψιάζεται την παρουσία του επιβλαβούς οργανισμού, ή ενημερώθηκε για την ανεύρεσή του. Εάν ο επιβλαβής οργανισμός ανευρέθηκε από πρόσωπο διαφορετικό από τον αρμόδιο επίσημο φορέα, δηλώστε την ημερομηνία κατά την οποία ανευρέθηκε και την ημερομηνία κατά την οποία το εν λόγω πρόσωπο ενημέρωσε τον αρμόδιο επίσημο φορέα. 5.3. Δειγματοληψία για εργαστηριακή ανάλυση – όπου χρειάζεται, δώστε πληροφορίες για τη διαδικασία δειγματοληψίας για εργαστηριακή ανάλυση, συμπεριλαμβανομένης της ημερομηνίας, της μεθόδου και του μεγέθους του δείγματος. Μπορείτε να επισυνάψετε εικόνες. 5.4. Εργαστήριο – όπου χρειάζεται, συμπληρώστε την ονομασία και τη διεύθυνση του ή των εργαστηρίων που συμμετείχαν στην ταυτοποίηση του επιβλαβούς οργανισμού. 5.5. Διαγνωστική μέθοδος – συμπληρώστε ένα από τα ακόλουθα: 1) σύμφωνα με έγκριτο πρωτόκολλο – (δώστε σαφή παραπομπή στο πρωτόκολλο και αναφέρετε τυχόν αποκλίσεις από αυτό, όπου χρειάζεται)· 2) άλλη (να προσδιοριστεί η μέθοδος). 5.6. Ημερομηνία επίσημης επιβεβαίωσης της ταυτότητας του επιβλαβούς οργανισμού.

6. Πληροφορίες σχετικά με την πληγείσα περιοχή και τη σοβαρότητα και την πηγή της εστίας 6.1. Μέγεθος και οριοθέτηση της πληγείσας περιοχής – συμπληρώστε ένα ή περισσότερα από τα ακόλουθα (μπορείτε να δώσετε στοιχεία κατά προσέγγιση, εξηγώντας τους λόγους για τους οποίους δεν είναι δυνατόν να δοθούν ακριβέστερα στοιχεία): 1) πληγείσα έκταση (m2, ha, km2)· 2) αριθμός προσβεβλημένων φυτών (τεμάχια)· 3) όγκος προσβεβλημένων φυτικών προϊόντων (τόνοι, m3)· 4) βασικές συντεταγμένες GPS ή άλλη ειδική περιγραφή [π.χ. εδαφικές μονάδες Eurostat (NUTS), γεωγραφικοί κωδικοί (γεωκωδικοί), αεροφωτογραφίες] που οριοθετούν την περιοχή. 6.2. Χαρακτηριστικά της πληγείσας περιοχής και της περιβάλλουσας ζώνης – συμπληρώστε ένα ή περισσότερα από τα ακόλουθα: 1) ύπαιθρος – περιοχή παραγωγής: 1.1) αγρός (αροτραίες καλλιέργειες, βοσκότοποι)· 1.2) οπωρώνας/αμπελώνας· 1.3) φυτώριο· 1.4) δάσος. 2) ύπαιθρος – άλλο: 2.1) ιδιωτικός κήπος· 2.2) δημόσιος χώρος· 2.3) ζώνη διατήρησης· 2.4) άγρια φυτά σε περιοχές άλλες από τις ζώνες διατήρησης· 2.5) άλλο (προσδιορίστε). 3) συνθήκες κλειστού χώρου: 3.1) θερμοκήπιο· 3.2) άλλα φυτοκομεία· 3.3) ιδιωτική εγκατάσταση (εκτός των θερμοκηπίων)· 3.4) δημόσια εγκατάσταση (εκτός των θερμοκηπίων)· 3.5) άλλο (προσδιορίστε). Για κάθε επιλογή, αναφέρετε αν η προσβολή αφορά ένα ή περισσότερα από τα ακόλουθα: — φυτά προς φύτευση· — άλλα φυτά· — φυτικά προϊόντα· ή — άλλα αντικείμενα. 6.3. Φυτά-ξενιστές στην πληγείσα περιοχή και την περιβάλλουσα ζώνη – δώστε την επιστημονική ονομασία των φυτών-ξενιστών στην περιοχή αυτή, σύμφωνα με το σημείο 6.4. Μπορείτε να δώσετε πρόσθετες πληροφορίες σχετικά με την πυκνότητα των φυτών-ξενιστών, αναφέροντας τις καλλιεργητικές πρακτικές και τα ιδιαίτερα χαρακτηριστικά των ενδιαιτημάτων, ή σχετικά με τα ευπαθή φυτικά προϊόντα που παράγονται στην περιοχή. 6.4. Προσβεβλημένα φυτά, φυτικά προϊόντα και άλλα αντικείμενα – δώστε την επιστημονική ονομασία των προσβεβλημένων φυτών-ξενιστών. Μπορείτε να αναφέρετε την ποικιλία και, για τα φυτικά προϊόντα, το είδος του εμπορεύματος, ανάλογα με την περίπτωση. 6.5. Διαβιβαστές που απαντούν στην περιοχή – συμπληρώστε ένα από τα ακόλουθα, όπου χρειάζεται: 1) η επιστημονική ονομασία των διαβιβαστών, τουλάχιστον σε επίπεδο γένους· ή 2) εάν δεν εφαρμόζεται το σημείο 1, η επιστημονική ονομασία που έχει εγκριθεί από διεθνή οργανισμό και το όνομα του εν λόγω διεθνούς οργανισμού· ή 3) εάν δεν εφαρμόζεται ούτε το σημείο 1 ούτε το σημείο 2, η επιστημονική ονομασία με βάση την πιο αξιόπιστη πηγή πληροφοριών, με αναφορά της συγκεκριμένης πηγής. Μπορείτε να δώσετε πρόσθετες πληροφορίες σχετικά με την πυκνότητα των διαβιβαστών ή τα χαρακτηριστικά των φυτών που είναι σημαντικά για τους διαβιβαστές. 6.6. Σοβαρότητα της εστίας – περιγράψτε την έκταση της προσβολής αυτή τη στιγμή, τα συμπτώματα και τις ζημίες. Όπου χρειάζεται, συμπεριλάβετε προβλέψεις μόλις υπάρξουν. 6.7. Πηγή της εστίας – αναφέρετε την επιβεβαιωμένη διαδρομή του επιβλαβούς οργανισμού μέχρι την περιοχή ή την πιθανολογούμενη διαδρομή εν αναμονή επιβεβαίωσης, κατά περίπτωση. Μπορείτε να δώσετε περαιτέρω πληροφορίες σχετικά με την επιβεβαιωμένη ή την πιθανή προέλευση του επιβλαβούς οργανισμού.

7. Επίσημα φυτοϋγειονομικά μέτρα 7.1. Λήψη επίσημων φυτοϋγειονομικών μέτρων – συμπληρώστε μία από τις ακόλουθες επιλογές και δώστε επεξηγηματικές σημειώσεις: 1) έχουν ληφθεί επίσημα φυτοϋγειονομικά μέτρα με τη μορφή χημικής, βιολογικής ή φυσικής επεξεργασίας· 2) έχουν ληφθεί επίσημα φυτοϋγειονομικά μέτρα εκτός των μέτρων χημικής, βιολογικής ή φυσικής επεξεργασίας· 3) θα ληφθούν επίσημα φυτοϋγειονομικά μέτρα· 4) εκκρεμεί η λήψη απόφασης σχετικά με τα επίσημα φυτοϋγειονομικά μέτρα· 5) δεν έχουν ληφθεί επίσημα φυτοϋγειονομικά μέτρα (εξηγήστε τους λόγους). Όπου έχει καθοριστεί οριοθετημένη περιοχή, αναφέρετε στις επιλογές 1, 2 και 3 κατά πόσον τα μέτρα έχουν ληφθεί ή πρόκειται να ληφθούν εντός ή εκτός της εν λόγω περιοχής. 7.2. Ημερομηνία λήψης των επίσημων φυτοϋγειονομικών μέτρων (αναφέρετε την αναμενόμενη διάρκεια τυχόν προσωρινών μέτρων). 7.3. Προσδιορισμός της περιοχής που καλύπτεται από τα επίσημα φυτοϋγειονομικά μέτρα – αναφέρετε τη μέθοδο που χρησιμοποιήθηκε για τον προσδιορισμό της περιοχής που καλύπτεται από τα επίσημα φυτοϋγειονομικά μέτρα. Δώστε τα αποτελέσματα των ερευνών επισκόπησης που έχουν διενεργηθεί. 7.4. Στόχος των επίσημων φυτοϋγειονομικών μέτρων – συμπληρώστε μία από τις ακόλουθες επιλογές: 1) εκρίζωση· 2) περιορισμός (εάν είναι αδύνατη η εκρίζωση). 7.5. Μέτρα που επηρεάζουν την κυκλοφορία αγαθών – συμπληρώστε μία από τις ακόλουθες επιλογές: 1) τα μέτρα επηρεάζουν την εισαγωγή αγαθών στην Ένωση ή την κυκλοφορία αγαθών εντός της Ένωσης (περιγράψτε τα μέτρα)· 2) τα μέτρα δεν επηρεάζουν την εισαγωγή αγαθών στην Ένωση ή την κυκλοφορία αγαθών εντός της Ένωσης. 7.6. Ειδικές έρευνες επισκόπησης – όταν διενεργούνται έρευνες επισκόπησης στο πλαίσιο των επίσημων φυτοϋγειονομικών μέτρων, περιγράψτε τη μεθοδολογία, τη διάρκεια και το αντικείμενό τους.

8. Εκτίμηση κινδύνου από επιβλαβείς οργανισμούς Συμπληρώστε ένα από τα ακόλουθα: 1) Δεν απαιτείται εκτίμηση του κινδύνου από επιβλαβείς οργανισμούς [για τους επιβλαβείς οργανισμούς που αναφέρονται στο άρθρο 11 πρώτο εδάφιο στοιχεία α) και β) ή που υπόκεινται στα μέτρα που αναφέρονται στο άρθρο 30 παράγραφος 1 δεύτερο εδάφιο του κανονισμού (ΕΕ) 2016/2031]· 2) Μια εκτίμηση κινδύνου ή προκαταρκτική εκτίμηση κινδύνου από επιβλαβείς οργανισμούς βρίσκεται υπό κατάρτιση· 3) Υπάρχει προκαταρκτική εκτίμηση κινδύνου από επιβλαβείς οργανισμούς – περιγράψτε τα κύρια ευρήματα και επισυνάψτε την προκαταρκτική εκτίμηση κινδύνου ή υποδείξτε πού μπορεί να βρεθεί· 4) Υπάρχει εκτίμηση κινδύνου από επιβλαβείς οργανισμούς – περιγράψτε τα κύρια ευρήματα και επισυνάψτε την εκτίμηση κινδύνου ή υποδείξτε πού μπορεί να βρεθεί.

9. Προσθέστε συνδέσμους προς σχετικούς δικτυακούς τόπους και άλλες πηγές πληροφοριών.

10. Αναφέρετε αν ορισμένες ή όλες οι πληροφορίες που αναφέρονται στα σημεία 1.1 , 1.3 , 3.1 , 4.1 έως 4.4 , 5.1 έως 5.6 , 6.1 έως 6.7 , 7.1 έως 7.6 και 8 πρέπει να διαβιβαστούν στην Ευρωπαϊκή και Μεσογειακή Οργάνωση για την Προστασία των Φυτών.

(1) σύμφωνα με την έννοια που ορίζεται στα διεθνή πρότυπα για τα φυτοϋγειονομικά μέτρα, το ISPM 8 (1998): Determination of pest status in an area (Προσδιορισμός καθεστώτος επιβλαβούς οργανισμού σε μια περιοχή). Ρώμη, IPPC, FAO (https://www.ippc.int/sites/default/files/documents//1323945129_ISPM_08_1998_En_2011-11-29_Refor.pdf)